**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 513**

от заседание на Общинския съвет,

проведено на 24.06.2021 г., Прот. № 30

**ОТНОСНО:**Даване на съгласие за учредяване възмездно право на строеж, без публичен търг или конкурс, на плътна ограда, съгласно издадена виза на Главния архитект на общината, върху недвижим имот, с адрес: гр. Свищов, ул. „Черни връх“ № 44 – 44-А

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 37, ал. 4, т. 4 от Закона за общинската собственост (ЗОС), чл. 30, ал. 2 и ал. 3, изр. 2 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-941/08.06.2021 г. от дирекция „Управление на собствеността и стопански дейности“ и предложение с Вх. № 941/11.06.2021 г. от д-р Анелия Димитрова – зам.-кмет „УЕПО“ при Община Свищов, Общински съвет – Свищов,

**Р Е Ш И:**

**І. Дава съгласие за учредяване възмездно право на строеж, без публичен търг или конкурс, на плътна ограда, съгласно издадена виза на Главния архитект на общината от 21.09.2020 г., върху недвижим имот**, актуван с Акт за частна общинска собственост № 9025/02.06.2021 г., вписан в Службата по вписванията – гр. Свищов (Вх. № 1423/04.06.2021 г., акт № 182, том 4), представляващ поземлен имот с идентификатор 65766.702.4309 (шест пет седем шест шест точка седем нула две точка четири три нула девет), с площ 585 кв. м. (петстотин осемдесет и пет квадратни метра), с начин на трайно ползване: За друг обществен обект, комплекс, трайно предназначение на територията: урбанизирана, предишен идентификатор: няма, номер по предходен план: 55014309, с адрес: гр. Свищов, ул. „Черни връх“ № 44 – 44-А, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 31.05.2021 г., при съседи: 65766.702.9642, 65766.702.4310, 65766.702.9668, 65766.702.4308, застроен урегулиран поземлен имот УПИ VII-4309 (седем-четири хиляди триста девет), отреден за жилищно строителство, кв. 166 (сто шестдесет и шест), по плана на гр. Свищов, **на А. И. А.**, собственик на сграда с идентификатор 65766.702.4309.2, с адрес: ул. „Черни връх“ № 44-А, съгласно нотариален акт № 88, том 1, дело 173, вх. рег. № 433, вписан на 15.05.1998 г. в Районен съд Свищов, **при продажна цена** – **90 лв. (деветдесет лева), без ДДС**, представляваща пазарната цена на правото на строеж за строителство на плътна ограда със застроена площ 4.5 кв. м. (д. 15 л. м., ш. 0.30 м) на източната граница на имота, определена от оценител на имоти по реда на чл. 41, ал. 2 от ЗОС на недвижимия имот.

Сделката е необлагаема по ЗДДС (право на строеж).

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-941/08.06.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс 94-М-436/13.11.2020 г.), с което е проявен инвестиционен интерес относно отстъпване право на строеж за плътна ограда върху имот УПИ VII-4309, кв. 166 по плана на гр. Свищов. Същият моли, при съгласие от страна на Община Свищов, да бъде започната процедура за учредяване право на строеж върху посочения имот. С приходна квитанция № 0000130894/09.06.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Във връзка с реализиране на строителството на плътна ограда с Н max до 220 см. е издадена виза от Главния архитект от 21.09.2020 г. в комбинирана скица от 28.08.2020 г. на инж. Русанов.

А. И. А. е собственик на сграда с идентификатор 65766.702.4309.2, съгласно нот. акт № 88, том 1, дело 173, вх. рег. № 433, вписан на 15.05.1998 г. в Районен съд Свищов и в изпълнение указанията на Община Свищов с писмо с изх. № 94-ТСУ-з-109/11.11.2020 г. представя:

Конструктивно становище на инж. Крумов от 2020 г. и приложение с конкретизирана дължина 15 л. м. и ширина 0.30 м. със застроена площ 4.50 кв. м. на част от източната граница на имота УПИ VII-4309, кв. 166 по плана на гр. Свищов.

Дадено е съгласие на А. И. А. за предстоящото строителство с нотариално заверена декларация с рег. № 4445 от 28.10.2020 г. на Иванка Ангелова, нотариус в район РС Свищов с рег. 295 на Нотариалната камара от Р. Г. Х. и С. С. Х., собственици на жилищна сграда с идентификатор 65766.702.4309.1, с адрес ул. „Черни връх“ № 44 съгласно нот. акт № 1, том 8, вх. рег. 2257, издаден на 29.05.2019 г. от Служба по вписванията - гр. Свищов и нотариално заверена декларация с рег. № 4448 от 28.10.2020 г. на Иванка Ангелова, нотариус в район РС Свищов с рег. 295 на Нотариалната камара от И. Д. Х., като ползвател на сграда с идентификатор 65766.702.4309.2, с адрес: ул. „Черни връх“ № 44-А, съгласно нот. акт № 88, том 1, дело 173, вх. рег. № 433, вписан на 15.05.1998 г. в Районен съд Свищов.

Оградата е разположена на източната граница в имот, частна общинска собственост, представляващ поземлен имот с идентификатор 65766.702.4309 (шест пет седем шест шест точка седем нула две точка четири три нула девет), с площ 585 кв. м. (петстотин осемдесет и пет квадратни метра), с начин на трайно ползване: За друг обществен обект, комплекс, трайно предназначение на територията: урбанизирана, предишен идентификатор: няма, номер по предходен план: 55014309, с адрес: гр. Свищов, ул. „Черни връх“ № 44 – 44-А, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 31.05.2021 г., при съседи: 65766.702.9642, 65766.702.4310, 65766.702.9668, 65766.702.4308.

Имотът е актуван с Акт за частна общинска собственост № 9025/02.06.2021 г., вх.рег. 1423, том 4, акт № 182, вписан на 04.06.2021 г. в Служба по вписванията – гр. Свищов.

Данъчната оценка на правото на строеж за площ 4.50 кв. м. е 68.50 лв. (шестдесет и осем лева, петдесет стотинки) съгласно удостоверение с изх. № 5408001199/07.06.2021 г. на отдел „Общински приходи“ при Община Свищов.

Съгласно изготвена експертна оценка, справедливата пазарна стойност на правото на строеж е 90 лв. (деветдесет лева), без ДДС.

Съгласно чл. 30, ал. 3 изречение второ от НРПУРСОС: „Когато правото на строеж се учреди, без да се определи срок и то се упражни законосъобразно, лицето, на което е учредено правото на строеж, придобива собствеността върху построеното.“

**Продажбата на същия е необлагаема сделка по ЗДДС (Право на строеж). Същата е законово реализируема** на основание чл. 34, ал. 4 и чл. 37, ал. 4, т. 4 от Закона за общинската собственост (ЗОС), чл. 30, ал. 2 и ал. 3, изр. 2 от Наредбата за реда за придобиване, управление и разпореждане със собствеността на община Свищов (НРПУРСОС), **след решение на Общински съвет**.

С оглед на постъпилото инвестиционно намерение, както и с оглед на включването на имота като обект пореден номер № 3 от точка В на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет – Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Право на строеж), като същата е законово възможна** **без публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 29 общински съветници.

Гласували “За” – 27, “Против” – няма и “Въздържал се” – 1. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/